Kolokol (laikraštis)
„Kolokol“ (rus. Ко́локол, Varpas) – pirmasis rusų kalba spausdintas necenzūruotas revoliucinės pakraipos laikraštis, kurį emigracijoje 1857–1867 metais leido Aleksandras Gercenas ir Nikolajus Ogariovas. Laikraštis buvo spausdinamas „Laisvojoje rusų tipografijoje“ (rus. Вольная русская типография) 1857–1865 m. Londone ir 1865–1867 m. Ženevoje. Uždarius laikraščio leidybą, kaip jo tęsinys 1868 m. prancūzų kalba buvo publikuojamas laikraštis „La cloche”.